CELEX: C2007/183/75
Language: hu
Date: 2007-08-04 00:00:00
Title: T-211/07. sz. ügy: 2007. június 13-án benyújtott kereset – AWWW kontra Európai Alapítvány az Élet- és Munkakörülmények Javításáért

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/39
            
         2007. június 13-án benyújtott kereset – AWWW kontra Európai Alapítvány az Élet- és Munkakörülmények Javításáért
   (T-211/07. sz. ügy)
   (2007/C 183/75)
   Az eljárás nyelve: angol
   Felek
   
      Felperes: AWWW Gmbh Arbeitswelt – Working World (Göttingen, Németország) (képviselők: B. Schreier, M. Kappuhne jogászok)
   
      Alperes: Európai Alapítvány az Élet- és Munkakörülmények Javításáért
   Kereseti kérelmek
   
               —
            
            
               Az Európai Alapítvány az Élet- és Munkakörülmények Javításáért által 2007. január 19-én a HL S 13. számában közzétett, az Európai szintű információk és elemzés a munka- és foglalkoztatásminőségről, valamint a munkahelyi kapcsolatokról és átszervezésekről szóló, 2007/S 13-014125 sz. gyorsított meghívásos közbeszerzési eljárás megsemmisítése
            
         Jogalapok és fontosabb érvek
   A felperes állítása szerint az alperes részéről nem volt tisztességes a fent hivatkozott közbeszerzési eljárás végrehajtási módja.
   A felperes szerint elsődlegesen, az ajánlat elutasításának okait nem indokolták kellően. Különösen, a felpereshez eljuttatott értékelőlap kivonata állítólag nem ad megfelelő magyarázatot arra, hogy miért ítélték a szerződést egy másik ajánlattevőnek.
   Másodszor, az ajánlattevő előadja továbbá, hogy az alperes 2007. május 15-i keltezésű levele formális hiányosságokat tartalmaz, mivel az értékelő jelentés B. mellékletét állítólag nem írta alá az ajánlatok értékelésével megbízott személy.